Rainer Brüderle

Rainer Brüderle seu Raginherus Brüderle vir publicus Germaniae et sodalis Factionis Democraticae Liberalis Germaniae (FDP) est.

 Familia et Munus 
Brüderle ab anno 1948 Landaviae vixit, ubi pater eius fabricam textilium possidebat. Postquam maturitatem adeptus est, Brüderle Moguntiaci litteris actorum diurnoruum, iurisprudentiae, oeconomiae, rebus politicis studebat. Anno 1971 diploma oeconomiae accepit. Tum in universitate et pro magistratu Moguntiaci laboravit.

 Cursus honorum 
Ab anno 1973 Brüderle sodalis factionis FDP est et postea, anno praeses suae factionis Rhenaniae Palatinati est. Anno 1995 etiam praeses vicarius totius FDP factus est. Anno 1987 Brüderle administer oeconomiae Rhenaniae Palatinati electus est et sub diversis praesidibus ministrorum mansitVide Bernhardus Vogel, Carolus-Ludovicus Wagner, Rudolphus Scharping Curtus Beck. Anno 1998 hoc officium reliquit et legatus Dietae Foederalis Germaniae electus est. Post electionem 27 Septembris 2009 Administer Foederalis Oeconomiae Germaniae nominatus est et officium 28 Octobris iniit. Postquam factio in suffragiis in terris variis habitis vota multorum civium amisit, a sodalibus nonnullis et praeses Guido Westerwelle et praeses fractionis Dietae Foederalis Brigitta Homburger valde vituperati sunt. Itaque die 10 Maii 2011 ei Brüderle praeses fractionis successit. Homburger nun officium praesidis vicariae factionis FDP aditura est.Diurnum FAZ 10 Maii 2011. Die 12 Maii 2011 consilium ministrorum Merkel reliquit et administer oeconomiae dimissus estFAZ die 12 Maii 2011 (lingua Theodisca). Tum Brüderle praeses fractionis FDP in Dieta Foederali fuit. Anno 2013 autem noniam legatus electus est, quod factio FDP minus quam 5 per centum suffragiorum acceperat.

 Nexus externi 

 Pagina personalis (Lingua Theodisca)
 Curriculum vitae in pagina consilii ministrorum foederalis Germaniae (Lingua Theodisca)

 Notae 



Categoria:Nati 1945
Categoria:Homines vivi
Categoria:Alumni Universitatis Moguntinae
Categoria:Legati Dietae Foederalis Germaniae
Categoria:Administri Foederales Oeconomiae
Categoria:Praesides Fractionis FDP Dietae Foederalis Germaniae